Ane Dahl Torp

**Ane Dahl Torp** (født 1975) er en norsk skuespiller.

I oppveksten var hun med i Bærum Barneteater. Hun tok artium ved studiespesialiserende linje på Oslo katedralskole. Der var hun aktiv i Kattateateret, og spilte i alle de tre stykkene som ble satt opp i årene hun gikk der. Hun utdannet seg til skuespiller ved Statens Teaterhøgskole i årene 1996&ndash;1999. Etter utdannelsen har hun blant annet arbeidet ved Teatret Vårt i Molde frem til hun i 2002 ble ansatt ved Det Norske Teatret i Oslo. 

For sin rolle som «Trude Eriksen» i fjernsynsserien *[[Svarte penger – hvite løgner]]* ble hun i 2004 tildelt Amandaprisen i kategorien «Årets kvinnelige skuespiller». Hun har hatt flere filmroller, blant annet rollen som «Nina Skåtøy» i Hans Petter Molands film *[[Gymnaslærer Pedersen]]*. For den rollen vant hun Amandaprisen på nytt i 2006 for beste kvinnelige hovedrolle. I 2004 ble hun tildelt Folkets filmpris, og i 2013 Radioteatrets Blå fugl-pris. 

Torp har også spilt i mange andre roller, både i TV-serier og på film. Hun hadde en stor rolle i filmen *[[Uro (film)|Uro]]* fra 2006, en film som høstet god kritikk. Torp har vært involvert i alle runder av den norske TV-serien *[[Kodenavn Hunter]]* og vant Gullruten 2007 i klassen beste kvinnelige skuespiller for serien. I 2009 arbeidet hun med to helt ulike teatrale uttrykk, som flyvertinnen Greta i farsen *Boeing Boeing* på Dizzie Showteater, og som barnemorder i stykket *Drapene i Aalst* for POS Theatre Company. I 2018 spilte hun trøndersktalende fotballtrener i TV-serien *[[Heimebane]]* sammen med John Carew. For serien ble hun kåret til beste kvinnelige skuespiller hun Gullruten 2018. Serien fikk også svært god publikumsmottagelse, og det ble derfor spilt inn en ny sesong, som hadde premiere i februar 2019.

## Repertoar (utvalg)

### Film/TV-serier

### TV-opptredener
* *[[Senkveld med Thomas og Harald]]* (2008, 2011, 2017)
* *[[Typisk norsk]]* (2006)
* *[[Nettopp nå]]* (2004)
* *[[Først og sist]]* (2004)
* *[[Store Studio]]* (2003)

### Teater

### Radioteatret

## Priser og nominasjoner
* Amandaprisen 2004 i klassen beste kvinnelige skuespiller for *[[Svarte penger, hvite løgner]]*
* Folkets filmpris under Den norske filmfestivalen 2004
* Amandaprisen 2006 i klassen beste kvinnelige skuespiller for *[[Gymnaslærer Pedersen]]*
* Gullruten 2007 i klassen beste kvinnelige skuespiller for *[[Kodenavn Hunter]]*
* Nominert til Amandaprisen 2007 i klassen beste kvinnelige skuespiller for *[[Uro (film)|Uro]]*
* Amandaprisen 2008 i klassen beste birolle for *[[Lønsj (film)|Lønsj]]*
* Heddaprisen 2012 i klassen beste kvinnelige skuespiller for rollen som Shen Te i *[[Det gode menneske fra Sezuan (Sebastian)|Det gode mennesket fra Sezuan]]* Det Norske Teatret.
* Aksel Waldemars minnepris 2013
* Wenche Foss' ærespris 2015
* Heddaprisen 2016 i klassen beste kvinnelige skuespiller for rollen som Aig i *[[Solaris korrigert]]* av Øyvind Rimbereid.
* Gullruten 2018 i klassen beste kvinnelige skuespiller for *[[Heimebane]]*
* Guldbaggen 2020 i klassen for beste kvinnelige hovedrolle for *[[Charter (film)|Charter]]*
* Beste skuespiller under Bif&st-Bari International Film Festival 2023 for *[[Storm (film)|Storm]]*
* Juryens spesialpris under Riviera International Film Festival 2023 for *[[Storm (film)|Storm]]*
* Nominert til Amandaprisen 2025 i klassen beste skuespiller i en birolle for *[[Den stygge stesøsteren]]*

## Familie
Ane Dahl Torp er datter av professor i nordisk språk Arne Torp og lektor Berit Helene «Bitte» Dahl. Hun er gift med komponisten og musikeren Sjur Miljeteig.

## Referanser


## Eksterne lenker
* Ane Dahl Torp hos Filmweb
*